SpaceX CRS-21

SpaceX CRS-21 on SpaceX:n miehittämätön rahtilento ISS:lle. Lento laukaistiin 6. joulukuuta 2020. Lento kuuluu NASAn Commercial Resupply Services -ohjelmaan. Lento on uuden Dragon 2 -aluksen rahtiversion ensimmäinen lento, miehitetty variantti aluksesta on jo lentänyt aiemmin. Aluksena on SpaceX Dragon 2 "C208". Sen telakoituessa ISS:lle on asemalla ensimmäisen kerran kaksi Dragon alusta, sillä SpaceX Crew-1 -lennon Crew Dragon Resilience on myös asemalla. CRS-21 on Falcon 9:n 100. onnistunut laukaisu ja kaikkiaan 101..

Lento 
Laukaisu onnistui 6. joulukuuta 2020 16:17 UTC. Huono sää raketin talteenottoalueella siirsi yritystä päivällä eteenpäin.  Alus telakoitui ISS:ään 7. joulukuuta noin 18:40 UTC. 

Lennon kestoksi on aiottu 30 päivää, edeltävien Dragon-lentojen tapaan.

Rahti 
CRS-21 lennon laukaisurahti on 2 ,972 kg. Se koostuu:
 Tieteellinen tutkimus: 953 kg
 Alusten laitteisto: 317 kg
 Miehistön tarvikkeet: 364 kg
 Eva-laitteisto: 120 kg
 Tietokoneita: 46 kg 
 Venäläisten tarvikkeita: 24 kg 
 Bishop-ilmalukko, paineistamattomassa osassa:  1,090 kg
Laitteistoja ovat mm.:

 Bishop, aiemmin Nanoracks Airlock Module, on pieni ilmalukkomoduuli, joka on tarkoitus yhdistää Tranquility-moduuliin. Se lisää nanosatelliittien laukaisukapasiteettia. Se on aseman ensimmäinen kaupallisesti rahoitettu ilmalukkomoduuli.

 BioAsteroid on kaivostekniikan tutkimus. Siinä tutkitaan mikrobien ja kiven pinnan vuorovaikutusta.
 Hemocue testaa valkoisten verisolujen testaamista mikrogravitaatiossa.
 Brain Organoid on jatkoa ensimmäiselle Brain Organoid kokeelle. Siinä tutkitaan ihmisaivon varhaiskehitystä migrogravitaatiossa.
 Cardinal Heart on jatkoa aiemmalle kokeelle. Siinä tutkitaan ihmissydänsolujen toimintaa migrogravitaatiossa.
 Three-Dimensional Microbial Monitoring (3DMM) koe kartoittaa asemalla esiintyvää bakteeristoa ja metaboliitteja.
Subsa-brains tutkii metalliseosten kovajuottamista mikrogravitaatiossa.

Katso myös 
 Luettelo Falcon 9:n laukaisuista

Lähteet

Aiheesta muualla 

SpaceX
Vuoden 2020 avaruustoiminta